אלימות ישראל (ארגון)

ממוזער|שימוש במכת"זית בהפגנה באילון דרום "ליל גלנט" 26 במרץ 2023
אלימות ישראל הוא מיזם דיגיטלי ישראלי המתעד, מרכז ומנתח דיווחים, עדויות ותיעוד ויזואלי של מקרי אלימות פוליטית. המיזם הוקם במרץ 2023 על רקע ההפגנות נגד הרפורמה המשפטית והוא פועל באמצעות פלטפורמה מקוונת.

מטרת המיזם היא לספק בסיס עובדתי לשיח הציבורי בנוגע לאלימות פוליטית ולסייע במיגור התופעה. כמו כן מספק המיזם מענה לנפגעי אלימות פוליטית, לרבות חיבור לסיוע רפואי, משפטי ונפשי וסיוע בשחרור עצורים באמצעות איתור דיווחים ועדויות רלוונטיים.

 רקע 
במסגרת המחאה נגד בנימין נתניהו - מחאת בלפור ומחאת הגשרים והצמתים, שהתקיימו ברחבי ישראל החל משנת 2020 - דווח על אירועי אלימות רבים כלפי מפגינים מצד אזרחים, בין אלה היו ניסיונות דריסה,, דקירות, ריסוס מפגינים בגז פלפל, איומים באקדח, תקיפות מצד פעילים מארגון לה פמיליה וכן אירועי אלימות משטרתית.
ממוזער|שימוש במכת"זית בהפגנה באילון דרום ב-1 באפריל 2023
עם פרוץ המחאה נגד הרפורמה המשפטית (המכונה גם "המחאה נגד ההפיכה המשטרית" או "מחאת קפלן") בינואר 2023, שכללה הפגנות בהיקף גדול מאוד, עלה משמעותית מספר מקרי האלימות כלפי מפגינים ועיתונאים המסקרים את ההפגנות. בעקבות האירועים התגבשה ההבנה שיש חשיבות לאיסוף שיטתי של מידע על אירועי אלימות כלפי מפגינים - הן כדי לזהות מפגעים חוזרים, והן כדי לספק בסיס עובדתי לשיח הציבורי בנושא.
ממוזער|הפגנה ברחוב עזה בירושלים ב-25 במאי 2023

 הקמה, מטרות ופעילות 
מיזם אלימות ישראל הוקם במרץ 2023 כפלטפורמה דיגיטלית לדיווח של הציבור על אירועי אלימות כלפי מפגינים. בפברואר 2026 הרחיב את פעילותו לדיווחים על אירועי אלימות פוליטית.https://x.com/Alimut_Israel/status/2019713898522251395 מייסדת המיזם היא ענבר יסעור, מידענית, אשר גם מנהלת את המיזם. היא הקימה את הפלטפורמה הדיגיטלית עם גילעד ביהרי, מתכנת מחשבים ומערכות מידע.

המיזם הוקם במטרה לאסוף נתונים אודות מקרי אלימות כלפי מפגינים בישראל מתוך כוונה לסייע להבין את היקף התופעה, את המאפיינים שלה, לאתר ולפלח את מקרי האלימות על פי מדדים ותבחינים שונים, להעניק בסיס עובדתי לשיח הציבורי ולסייע במיגור התופעה. הפלטפורמה מתעדת את מקרי האלימות על ציר של זמן ובפריסה גאוגרפית, מה שמאפשר מיפוי והבנה של דפוסי האלימות כלפי מפגינים בישראל. מאגר המידע נועד לשמש את ציבור המפגינים וכן שחקנים בעלי עניין כגון גורמי תקשורת, אנשי משפט, בודקי עובדות וחוקרים.

עם הזמן התפתח המיזם והחל לתת מענה גם למפגינים שנפגעים מאלימות בזמן אמת: המיזם מחבר בין מפגינים שהותקפו לבין אנשים שיסייעו להם בשטח, מקשר את הנפגעים ליוזמות של רופאים וצוותי רפואה שמגיעים לשטח ומקבלים פצועים בבתי החולים ומסייע למערך עוטף עצורים, ארגון חברתי הפועל למתן תמיכה משפטית למפגינים. המיזם תורם לשחרור מפגינים שנעצרו מעצרי שווא, על ידי איתור דיווחים ועדויות, המוכיחים שהמעצר היה בלתי מוצדק, ומקשר את הנפגעים למערך תמיכה נפשית.

המיזם ממומן מתרומות הציבור.

 אופן הדיווח על אירועי אלימות 
כל אדם, נפגע אלימות או עד ראייה, יכול להזין מקרי אלימות לתוך המערכת. על פי המפורט באתר המערכת, הדיווחים נאספים ונכנסים למאגר לאחר בדיקת נכונות ואימות העובדות. המידע נשמר, מקוטלג, מאומת ומאורגן באופן שמאפשר ניתוח מתודולוגי של כלל האירועים תוך הבטחה לשמירה על פרטיות המותקפים והמדווחים.

 נתונים מרכזיים שפורסמו על ידי המיזם 
בחודש יולי 2023 דיווח המיזם על עלייה ניכרת בהפעלת אלימות מצד המשטרה ביחס לחצי השנה שקדמה לכך. באותו החודש התקבלו במערכת המיזם 236 דיווחים על פציעות שנגרמו בידי שוטרים. מתוך אלו, 90 מהפצועים נזקקו לטיפול רפואי בבית חולים, בהם כאלה שאושפזו או שסבלו מנזק מתמשך.

העלייה החדה בדיווחים בחודש זה הייתה קשורה להסלמה באלימות המשטרתית בעקבות התפטרותו של מפקד מחוז תל אביב, ניצב עמי אשד, שנמנע לרוב מהפעלת כוח מופרז נגד המפגינים, אף שלדבריו השר לביטחון לאומי איתמר בן גביר דרש זאת ממנו, והעברת הפיקוד על ההפגנות לסגנו דוד פילו. ב"יום שיבוש" שנערך ב-11 ביולי 2023 דווחו עשרות מקרים של אלימות קשה כלפי מפגינים בכל רחבי הארץ, רובם המכריע מצד שוטרים, בכלל זה השלכת רימוני הלם על ידי שוטרים על מפגינים בצומת קפלן בתל אביב. באותו יום השתמשה המשטרה במכת"זית, בפרשים ובעשרות שוטרים במאמץ לפנות את המפגינים ו-14 פצועים הגיעו לקבלת טיפול בבית חולים, שישה מהם סבלו מפציעות עיניים כתוצאה מפגיעת מכת"זית. אחד מהם, אודי אורי, נאלץ לעבור ניתוח.

פורסם כי בין אוקטובר 2023 ועד יוני 2024 התקבלו במיזם 685 דיווחים על אלימות שוטרים. בתקופה זו המשיכה המשטרה להפעיל כוח כלפי מפגינים.

המיזם תיעד מספר רב של עדויות מצולמות המצביעות על שימוש בלתי מידתי במכת"זית מצד המשטרה, באופן שסיכן את חייהם והביא לפציעות חמורות. העדויות כללו ירי בכינון ישיר כלפי מפגינים, לרבות כאלה שלא היוו סיכון או חסמו ציר תנועה, וכלפי מפגינים שעמדו על המדרכה. לפחות ארבעה מפגינים נפגעו בעיניהם כתוצאה מפגיעת סילון המים, וחלקם נפגעו מטווח קצר בניגוד לנוהלי המשטרה, שקובעים מרחק של 20 מטרים לפחות. המשטרה טענה כי מדובר בכלי "אל-הרג רך" והציגה את הפעלתו כמתונה והדרגתית, אך העדויות בשטח הצביעו על דפוס שונה של שימוש באלימות. נתוני המיזם הוצגו במסגרת דו"ח של מרכז המחקר והמידע של הכנסת בנושא מכת"זיות שפורסם ב-2025.https://main.knesset.gov.il/activity/info/research/pages/incident.aspx?ver=2&docid=d95256c6-e303-f011-a857-005056aa1f91

המיזם תיעד שורה של אירועי אלימות שביצעה קבוצת צעירים מאורגנת כלפי מפגינים נגד הממשלה ומפגינים בעד עסקת חטופים בקפלן ובשער בגין. התיעודים הראו כי הקבוצה, בראשה עמד צעיר בשם מרדכי דוד, הגיעה באופן קבוע להפגנות, קיללה מפגינים, השליכה חפצים ועשתה שימוש במקלות. דוד, שהורשע בעבר בניסיון הצתת אוטובוס, תועד כמקורב לשר איתמר בן גביר שאף אירח אותו בלשכתו בכנסת בספטמבר 2024. דוד גייס צעירים, חלקם קטינים וחלקם עבריינים, דרך הרשתות החברתיות, כדי להתעמת עם מפגינים.

במרץ 2025 דיווח המיזם על גל של אלימות משטרתית חמורה ובלתי מרוסנת כלפי מפגינים נגד הממשלה, לאחר תקופה של שקט יחסי. הדיווח הגיע במקביל לשימוש לראשונה של המשטרה במשמר הלאומי - כוח שהוקם על ידי השר לביטחון לאומי איתמר בן גביר לפיזור הפגנות נגד הממשלה, אף על פי שהכוח הוקם במטרה המוצהרת להילחם בפשיעה בחברה הערבית.
קישורים חיצוניים



 הערות שוליים 

קטגוריה:המחאה נגד בנימין נתניהו
קטגוריה:אלימות משטרתית
קטגוריה:אלימות
קטגוריה:מיזמים חברתיים
קטגוריה:מיזמים
קטגוריה:אלימות משטרתית בישראל